
[bookmark: _Toc171074144][bookmark: _Toc171075789][bookmark: _Toc171478676][bookmark: _Toc171479489][bookmark: _Toc171479658][bookmark: _Toc171480013]የመልካም አስተዳደርና ህዝብ አቤቱታ ጉዳዮች ቡድን የተቋቋመበት ዋና ዓላማ የዜጎችን የመልካም አስተዳድር እና የአገልግሎት አሰጣጥ ችግሮችን እንዲፈታ በማድረግ አስተዳደራዊ በደልን ለመከላከል ነዉ ። በከተማችን ዉስጥ መልካም አስተዳደርን ለማስፈን የሚያከናውናቸው ሥራዎች በግልፅነትና ተጠያቂነት ላይ የተመሰረተ መሆን እንዳለበት በፌዴራሉም ሆነ በክልሉ ህገ መንግስት አንቀፅ 12 ላይ በግልፅ ተደንግጓል ።
 ይህን ድንጋጌም ተግባራዊ ለማድረግ የክልላችን መንግስት የህዝብ ቅሬታና አስተዳደራዊ ፍትህ ተቋምን በህግ ተግባርና ሃላፊነቱን በመደንገግ ከ 2000 ዓ.ም ጀምሮ  በደንብ ቁጥር  55/2000 እንዲሁም እንደገና  ተሻሽሎ በወጣው ደንብ ቁጥር 130/2007 መሰረት ተቋቁሞ ወደ ተግባር ከተገባ ውሎ አድሯል፤ ነገር ግን የአስፈፃሚ አካላት እንደገና ሲደራጅ ከርዕስ መስተዳደር ጽ/ቤት ጋር ተጠሪነት ያለዉ ሆኖ  በደንብ ቁጥር 79/2011 ተቋቁሞ በማስፈፀሚያ በመመሪያ ቁጥር 2/2012 መሰረት አንጻራዊ የአሰራር ነፃነት ኑሮት ዝርዝር ተግባርና ኃላፊነቱ በግልጽ ተለይቶ ተሰጥቶት  የዜጎችን አስተዳደራዊ በደል ለመከላከልና የመንግስት አገልግሎት አሰጣጥን ለማሻሻል የተለያዩ ስራዎችን ሲሰራ ቆይቷል፡፡ እንደገና በ2018 ጀምሮ በደንብ ቁጥር 243/2018 ዓም  የከንቲባ መምሪያ  ስር የመልካም አስተዳደርና የህዝብ አቤቱታ ጉዳዮች ቡድን ሆኖ የተቋቋመ ሲሆን ተግባርና ሀላፊነቱም  የዜጎችን የመልካም አስተዳድር እና የአገልግሎት አሰጣጥ ችግሮችን እንዲፈታ በማድረግ አስተዳደራዊ በደልን መከላከል ነዉ ። 
በመሆኑም እንደደሴ ከተማ አስተዳደር ከላይ በተገለ	ጸው መሰርት ወደስራ የተገባ ሲሆን የከተማው ኗሪ የመልካም አስተዳደር ችግር እንድፈታላቸው ከተለያዩ ሴክተር መ/ቤቶች ጋር  በጋራ በመሆን የአገልግሎት አሰጣጥ ችግሮች እንድፈቱና ኗሪው በመንግስት ተቋም ተገቢውን አገልግሎት እንድያገኝ እየሰራን እንገኛለን፡፡
[bookmark: _GoBack]ከ2018 ዓ/ም በኋላ ቡድን በመሆኑ በዋናነት እንደራእይ ተልእኮና እሴቶች የከንቲባ መምሪያ መሆን ስላለበት በሚከተለው መልክ የተቀመጡ ሲሆን እነዚህንም ተግባራት በቡድን ማለትም ሌሎች ከከንቲባ መምሪያ ቡድኖች ጋር በጋራ በመሆን መፈጸም እንዳለባቸው ታሳቢ ያደረገ እንደሆነ ለመግለጽ እንወዳለን፡፡

የመምሪያዉ ራዕይ
በመምሪያዉ ተግባራዊ እንዲሆኑ የሚወጡ ህጎችን ተግባራዊ በማድረግ ም/ቤቱ ሆነ ሌሎች አገልግሎት የሚያገኙ አካላት በአገልግሎት አሰጣጣችን ረክተው ዲሞክራሲና መልካም አስተዳደር የሰፈነበት ተቋም በ2022 ዓ.ም ተፈጥሮ ማየት 
[bookmark: _Toc236889465] የመምሪያዉ እሴቶችና የሥራ መርሆዎች 
1. ያለ ክንፍ መብረር ያለ ሙያ መክበር አይቻልምና በሙያ ብቃት እንክበር፤
1. መታዘዝ ከመስዋዕትነት ይበልጣልና ምርጫችን አገልጋይነት ነው፤
1. የሰው ወርቅ አያደምቅምና በራሳችን ባህል እንደምቃለን፤ እንጠበቃለን፤
1. አበው በህግ አምላክ ብለው እንደተገዙለት እኛም ለህግ እንገዛለን፤
1. ከባህር የወጣ ዓሳ ላለመሆን ሕዝባዊ ወገንተኝነትን አጥብቀናል፤
1. ከመቃብር በላይ ስም ይቆማልና አርበኝነት መለያችን ነው፤
1. ብልህ የዓመቱን፣ ሞኝ የእለቱን ነውና እንደ ብልሆች ሀብትን በአግባቡ ቆጥበን እንጠቀማለን፤
1. መልካም ሃሳብ ወንዝ ያሻግራልና ልዕለ ሐሳብ ይገዛናል፤
1. መድረሻውን ያላወቀ የትም ይገኛልና ትኩረታችን ለግቦቻችን ይሁን ብለናል፤
1. ልዩነታችን ውበት ነውና ብዝሐነት ተቀብለናል፤
1. ቋጠሮ መፍታት ከውሉ እንዲሉ ምርምርና ፈጠራን ለችግራችን መፍቻ አድርገናል፤
1. ድር ቢያብር አንበሳ ያሥር ነውና ቅንጅታዊ አሠራር እሴታችን ነው፤
1. አለባብሰው ቢያርሱ በአረም ይመለሱ በመሆኑ ግልፅነትና ተጠያቂነት እሴታችን ነው፡፡
[bookmark: _Toc236889466] ስትራቴጂያዊ ጉዳዮች
· መልካም አስተዳደርና ተቋማዊ ብቃት 
· የህዝብ ተሳትፎና ተጠያቂነት 
· ዲጂታል አስተዳደርና የአገልግሎት ዘመናዊነት 
· ጥራቱን የጠበቀ ህግ አወጣጥ እና የውሳኔ አሰጣጥ ስርዓት
· አስተዳደራዊ ፍትህ፣ የሕግ የበላይነት
· የተቀናጀ ክትትል፣ ቅንጅትና የአፈፃፀም ብቃት ውስንነት፣
[bookmark: _Toc236889467]የትኩረት መስኮች
· [bookmark: _Toc236889468]የተቋም አቅም ግንባታ
· [bookmark: _Toc236889469]ኢኮኖሚያዊ ልማት
· የመልካም አስተዳደር እና ዴሞክራሲያዊ ተጠያቂነት
· የአፈጻጸም ውጤታማነት እና ስትራቴጅያዊ ቅንጅት
· የህግ አወጣጥ እና ውሳኔ አሰጣጥ፣
· ምቹ የሥራ አካባቢና ፕሮቶኮል ሽፋን
· ገጽታ ግንባታ እና ዲጂታላይዜሽን

የከተማችን ኗሪዎችና አገልግሎት ፈልጋችሁ ወደቢሯችን ለምትመጡ ባለጉዳዮች የሚፈጠሩ የመልካም አስተዳደር ችግሮችንና በተቋማት የሚፈጠሩ የአገልግሎት  አሰጣጥ ችግሮችን በጋራ በመፍታት ከተማችን ምቹ እና ውጤታማ ተቋም እንድኖራት ለማድረግ የእናንተ ሚና የጎላ በመሆኑ ከጎናችን እንድትሆኑ ጥሪያችንን እናቀርባለን፡፡

ለጥቆማ፣ቅሬታ ለማቅረብና አስተያት ለመስጠት ከፈለጉ በአካል በመገኘት ማቅረብ ይምትችሉ ሲሆን በአካል መምጣት ለማትችሉ በቢሮ ስልካችን 0331121411 ማቅረብ ይችላሉ!!

